: : soalan Permatang nombor 54. Terima kasih Tuan Speaker,
PERTANYAAN-PERTANYAAN MULUT DARIPADA Y.B. PUAN ROZANA BINTI ZAINAL ABIDIN (N09 PERMATANG)
TAJUK : KELESTARIAN KESELAMATAN BEKALAN MAKANAN
54. Bertanya kepada Y.A.B. Dato' Menteri Besar:-
Apakah usaha yang telah diambil oleh Kerajaan Negeri untuk memastikan kelestarian dan kesinambungan keselamatan bekalan makanan di Negeri Selangor?
Berapakah jumlah keluasan tanah untuk tujuan keselamatan bekalan makanan? (tanah perladangan dan komoditi, pertanian, perikanan dan lain-lain)
Berhormat Y.B. TUAN IR. IZHAM BIN HASHIM Permatang yang bertanyakan soalan berhubung dengan usaha kerajaan untuk memastikan kelestarian dan kesinambungan keselamatan bekalan-bekalan makanan Negeri Selangor dan juga keluasan tanah yang ada untuk tujuan (food security) ataupun jaminan bekalan makanan ini. Tuan Speaker dan Yang Berhormat Permatang,
a) Keselamatan bekalan makanan ataupun (food security) ini adalah merupakan sangat penting dan dengan itu kita telah meletakkan dalam Pakej Rangsangan yang diumumkan oleh Yang Amat Berhormat Menteri Besar, Pakej Rangsangan Ekonomi Selangor pun menyebut dengan jelas berhubung dengan keselamatan bekalan Negeri dan juga dalam masa yang sama pengalaman kita ketika menghadapi COVID-19 ini juga mengajar kita betapa pentingnya keselamatan bekalan makanan. Walau bagaimanapun, saya perlu peringatkan bahawa dan saya telah sebut dalam dewan ini keselamatan bekalan makanan perlu dilihat dalam konteks juga seluruh negara kita, kemampuan kita untuk berdikari ataupun membekalkan semua jenis makanan adalah merupakan satu yang agak mustahil dan kita buat masa ini berada diparas yang agak rendah dari segi self sufficiency ataupun kemampuan untuk menyediakan makanan secara dalaman. Walau bagaimanapun, ini tidak bermakna yang kita tidak mencari kaedah yang sesuai untuk memberikan fokus kepada aspek- aspek yang strategik yang Selangor boleh bagi sumbangan dalam menjamin bekalan makanan ini.
Antara langkah-langkah yang kita buat ialah, pertama, sebagaimana saya sebut tadi juga iaitu mengenal pasti kawasan-kawasan tanah yang sesuai. Kawasan tanah- tanah kerajaan kita telah pun membuat keputusan, saya telah diarahkan juga dalam Mesyuarat MMKN untuk mengenal pasti tanah-tanah pertanian lagi yang belum lagi, yang ada di Negeri Selangor untuk diwartakan sebagai kawasan-kawasan pertanian. Sekarang kita ada di bawah TKPM ataupun Taman Kekal Pengeluaran Makanan yang telah pun menjadi kawasan pertanian dan juga di kawasan-kawasan sawah padi kita di Barat Laut. Tetapi kebimbangan kita ialah bila saban hari tanah- tanah ditukar syaratnya daripada pertanian kepada industri dan juga kediaman. Walaupun kita faham kita perlukan tanah-tanah untuk kediaman dan industri tetapi dalam masa yang sama kita perlu juga mempertahankan sebahagian daripada tanah-tanah ini untuk tujuan makanan ini di bawah pertanian. Jadi itu yang kita telah buat, sedang buat untuk selesaikan dalam masa yang terdekat.
Yang kedua ialah kita memperkemaskan lagi dan memantapkan lagi tanaman ataupun hasil pengeluaran usahawan-usahawan kita atau warga tani kita di Taman Kekal Pertanian makanan di Negeri Selangor. Saya kalau tak silap saya dalam 8,000 hektar di seluruh Selangor ini 8 lokasi kita sedang perkemaskan dan memperkenalkan tanaman-tanaman yang lebih sesuai yang boleh memberi pulangan yang tinggi.
Yang ketiga, kita mengadakan kerjasama dengan anak-anak syarikat, kita telah mengadakan beberapa siri perbincangan dan kita lihat ada potensi ribuan ekar yang di bawah anak-anak syarikat Kerajaan Negeri, tanah yang boleh digunakan untuk
tujuan pertanian ini. Ini sebelum mereka menggunakannya untuk tujuan bangunan yang lain, ada yang boleh memberikan sehingga 20 tahun pun boleh untuk kita bangunkan dulu tanah pertanian. Jadi makna langkah yang kita lihat jangka masa yang lama sebab program pembangunan pertanian moden ini memerlukan masa yang agak panjang kerana kosnya yang agak tinggi di peringkat awal.
Yang keempatnya, kita juga mengadakan program pembangunan agropreneur dengan menyediakan tempat-tempat atau dengan lengkap untuk memberikan latihan yang khusus kepada pertanian yang berkonsepkan moden dan berteknologi tinggi.
Yang kelima, kita menyediakan insentif-insentif yang sebutkan tadi kepada pengusaha-pengusaha sektor pertanian.
Yang keenam, kita faham bahawa satu komponen penting dalam menjayakan pertanian moden ataupun pertanian ini selain daripada latihan ialah dana yang diperlukan. Oleh itu, kita telah berusaha untuk memastikan ada bentuk pinjaman yang melebihi selepas RM5 0,000.00. Sebab saya difahamkan memang daripada bawah RM 50,000.00 HIJRAH ada sediakan dan kita sedang usaha dan satu lagi di bawah Skim Wakaf ini yang menyediakan juga dana di bawah RM 50,000.00. Tetapi untuk yang RM 50,000.00 ke atas kerana sebahagian daripada usahawan ini telah meningkat dan masih memerlukan dana ini. Kerajaan Negeri, kita sedang berbincang dengan Agro Bank dan telah sampai pada satu tahap, satu perbincangan yang sangat baik dan mungkin kita akan dapat selesaikan dalam masa terdekat ini. Berhubung dengan pembiayaan yang melebihi RM 50,000.00 sehingga RM 250,000.00 bagi meningkatkan hasil pertanian ini.
Ini akan dimuktamadkan dalam masa terdekat dan yang ketujuh membantu usahawan kita dalam memasarkan hasil kita melalui program-program Selangor Agro Market atau (SAM), ekspo luar dan dalam negara dan juga atas talian melalui yang Selangor Digital E-Supply Chain (SELDEC) baru-baru ini. Itu antara perkara yang kita telah usahakan. Dari segi keluasan tanah saya dah sebut tadi, kita tidak mempunyai angka yang tepat lagi kerana kita dalam proses mengenal pasti dan membuat pemutihan bukan sahaja setakat Kawasan, kita nak tahu tanaman- tanaman tertentu ini berapa luasnya. Contohnya tanaman cili ada berapa luas, tanaman kelapa ada berapa luas, itu kita masih tak ada angka yang tepat kerana maklumat itu kita baru bangunkan. Itu e-agro yang saya jelaskan semalam.
Jadi buat masa ini maklumat yang kita ada, keluasan tanah untuk sektor pertanian makanan adalah di sekitar 98,758 hektar manakala bagi sektor perladangan komoditi iaitu terutamanya sawit ialah pada keluasan 198,759 hektar. Sekian, terima kasih.
: Dusun Tua.